Diari Oficial de la Generalitat Valenciana


Sumari del DOGV 1414, del 02-11-1990 (1990/819211)

ORDRE de 2 d'octubre de 1990, de la Conselleria de Cultura, Educació i Ciència, per la qual es transformen i integren els Centres de Recursos en la xarxa de Centres de Professors i es creen noves extensions.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/02/(2)/dof/vci/html**

### Dades del document

Número de DOGV
:   1414

Data del DOGV
:   02-11-1990

Secció del DOGV
:   DISPOSICIONS GENERALS

Número del document
:   1990/819211


Data del document
:   02-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 d'octubre de 1990, de la Conselleria de Cultura, Educació i Ciència, per la qual es transformen i integren els Centres de Recursos en la xarxa de Centres de Professors i se'n creen noves extensions.  
Per Ordre de 29 d'octubre de 1983, la Conselleria de Cultura, Educació i Ciència regulava el Programa d'Educació Compensatòria en la Comunitat Valenciana, en aplicació del Reial Decret 1174/83, de 27 d'abril, i del conveni de 14 d'octubre de 1983, subscrit amb el Ministeri d'Educació i Ciència. En aquesta, es contemplava com actuació específica la creació de Centres de Recursos en Zones d'actuació Educativa Preferent.  
Per Ordre de 10 de desembre de 1984, de la Conselleria de Cultura, Educació i Ciència, sobre regulació del Programa d'Educació Compensatòria, es disposava la col·laboració dels Centres de Recursos amb el Programa de Renovació Pedagògica amb la finalitat de potenciar la participació del personal tècnic d'educació compensatòria en cursos, seminaris o grups de treball per al professorat de les zones més desfavorides.  
Com a desplegament de les esmentades ordres, per Resolucions de 15 de novembre de 1984 i 31 de març de 1987, de la Direcció General d'Educació Bàsica i Ensenyaments Especials, van ser convocades i cobertes places de coordinadors de Centres de Recursos.  
Per altra banda, la necessitat d'adequar permanentment el sistema educatiu als canvis que es venen produint en la societat, va dur al Consell de la Generalitat Valenciana a regular la creació i funcionament dels Centres de Professors de la Comunitat Valenciana per Decret 12/1985, de 14 de febrer.  
Els Centres de Recursos, al llarg d'aquest temps, han vingut complint funcions i cobrint necessitats a les quals el sistema educatiu havia de donar resposta, però que actualmente, amb el nivell d'equipament en materials didàctics dels centres d'ensenyament, amb la implantació, la ampliació i el desenvolupament dels Serveis Psicopedagógics Escolars, i amb la consolidació dels Centres de Professors, la seua intervenció se centra en la formació del professorat destinat en àmbits geogràfics als que difícilment arriba la xarxa de Centres de Professors i en altres actuacions relacionades amb el Programa d'Educació Compensatòria.  
Des de la convicció que un sistema educatiu és compensador de les diferències en la mesura que les actuacions de compensació són al si del sistema ordinari i no per a la creació de vies paral·leles, tot això aconsella arbitrar mesures normalitzadores garantint i potenciant una atenció diferenciada a l?escola rural i zones urbanes marginals, alhora que s'amplia la xarxa d'aquests serveis de suport.  
Per tot això, d'acord amb les atribucions que em confereix l'article 35 de la Llei 5/1983, de 30 de desembre, del Govern Valencià,  
ORDENE  
Article primer  
El Centres de Recursos que estiguen ubicats a les mateixes localitats que els Centres de Professors, queden integrats en aquests, d'acord amb la distribució assenyalada a l'Annex-I d'aquesta Ordre.  
Article segon  
Aquells Centres de Recursos que estiguen ubicats en distinta localitat que els Centres de Professors, queden transformats en extensions d'aquest últims, d'acord amb l'adscripció assenyalada a l'Annex-II.  
Article tercer  
Els Centres de Recursos, relacionats en l'Annex-III d'aquesta Ordre, canvien d'ubicació i s'integren en els Centres de Professors, o queden transformats en extensions d'aquests, d'acord amb allò assenyalat en l?esmentat Annex.  
Article quart  
Es creen noves extensions de Centres de Professors, i es produeix la seua adscripció d'acord amb allò que s'assenyala a l'Annex-IV.  
Article cinquè  
Les extensions de Centres de Professors, a les quals es refereix aquesta Ordre, dependran funcionalment i orgànicament dels Centres de Professors als quals estiguen adscrites.  
El personal d'aquestes entensions estarà integrat, a tots els efectes, en les plantilles dels Centres de Professors dels quals depenguen.  
DISPOSICIO DEROGATORIA  
Resten derogats l'article 4rt de l?Ordre de 29 d'octubre de 1983 i l'apartat D de l'article 1er de l?Ordre de 10 de desembre de 1984, de Conselleria de Cultura, Educació i Ciència, per les quals es regula el Programa d'Educació Compensatòria en la Comunitat Valenciana.  
DISPOSICIO FINAL  
Primera  
Per a possibilitar l'adequat desenvolupament i execució d'aquesta Ordre, es faculta els Directors Generals competents per raó de matèria, per a dictar les disposicions que siguen necessàries per a la seua aplicació.  
Segona  
La present Ordre entrarà en vigor el dia següent al de la seua publicació al Diari Oficial de la Generalitat Valenciana.  
València, 2 d'octubre de 1990.  
El Conseller de Cultura, Educació i Ciència,  
ANTONIO ESCARRE I ESTEVE  
ANNEX I  
Relació de Centres de Recursos integrats en Centres de Professors  
1. Denominació actual: Centre de Recursos d'Alacant  
 Integrat en: CEP d'Alacant  
2. Denominació actual: Centre de Recursos d'Orihuela(Alacant)  
 Integrat en: CEP d'Orihuela (Alacant)  
3. Denominació actual: Centre de Recursos de Vinaròs (Castelló)  
 Integrat en: CEP de Vinaròs (Castelló).  
4. Denominació actual: Centre de Recursos de Sagunt (València)  
 Integrat en: CEP de Sagunt (València).  
5. Denominació actual: Centre de Recursos de València  
 Integrat en: CEP de València  
ANNEX II  
Relació de Centres de Recursos transformats en Extensions de Centres de Professors  
1. Denominació actual: Centre de Recursos de Villena (Alacant)  
 Denominació futura: Extensió en Villena del CEP d'Elda (Alacant)  
2. Denominació actual: Centre de Recursos de Morella (Castelló)  
 Denominació futura: Extensió en Morella del CEP de Vinaròs (Castelló)  
3. Denominació actual: Centre de Recursos de Segorbe (Castelló)  
 Denominació futura: Extensió en Segorbe del CEP de Castelló  
4. Denominació actual: Centre de Recursos de Tuéjar (València)  
 Denominació futura: Extensió en Tuéjar del CEP de Sagunt (València)  
ANNEX III  
Relació de Centres de Recursos, amb canvi d'ubicació, integrats en CEPs o transformats en extensions d'aquests  
1. Denominació actual: Centre de Recursos de Benialí (Alacant)  
 Denominació futura: Extensió en Ondara del CEP de Benidorm (Alacant)  
2. Denominació actual: Centre de Recursos de Burjassot (València)  
 Integrat en: CEP de Godella (València)  
3. Denominació actual: Centre de Recursos de la Pobla del Duc (València)  
 Integrat en: CEP de Xàtiva (València)  
ANNEX IV  
Relació d'Extensions de CEP creades  
1. Denominació: Extensió en Albocácer del CEP de Vinaròs (Castelló)  
2. Denominació: Extensió en Montanejos del CEP de Castelló  
3. Denominació: Extensió en Utiel del CEP de Torrent (València)  
4. Denominació: Extensió en Ayora del CEP de Xàtiva (València)  
5. Denominació: Extensió en Muro d'Alcoi del CEP d'Alcoi (Alacant)


Còpia Permalink ELI